### 7.      Forslag til strategi for den almene boligsektor i Kalundborg Kommune

**Åbent**

Sagsnr.: 326-2016-11168       J.nr.: 03.00.00           Dokumentnr.:
326-2017-246640

**Sagstype**

Beslutning

**Resume og sagens baggrund**

Økonomiudvalget er den 18. maj 2016 blevet orienteret om, at
den gældende strategi for den almene boligsektor i Kalundborg kommune skal
revideres. Kommunalbestyrelsen fik på temamøde 29. juni 2016 præsenteret
baggrunden for at revidere strategien og formålet med den nye strategi. Nu
fremlægges et forslag til ny strategi til politisk behandling med henblik på at
sende strategien i høring.

**Indstillinger**

Direktøren indstiller at forslaget til strategi for den
almene boligsektor i Kalundborg kommune sendes i høring i Ældrerådet,
Integrationsrådet og Handicaprådet samt i de almene boligselskaber i kommunen

**Behandling**

Økonomiudvalget, Kommunalbestyrelsen

**Sagsfremstilling**

*Baggrund*

Den gældende strategi for den almene boligsektor i
Kalundborg kommune, blev vedtaget af Kommunalbestyrelsen den 26. januar 2011. Udviklingen
i kommunens indbyggertal, ændringer på det private boligmarked og stigende
efterspørgsel efter små, prisbillige almennyttige boliger, har gjort det
nødvendigt at tage strategien op til fornyet overvejelse. Dertil kommer at
Kommunalbestyrelsen den 30. september 2015 vedtog en bosætningsstrategi og i juni
2016 vedtog en Udviklingsstrategi - begge med visioner for sammensætningen og
udbuddet af boliger i kommunen.

*Strategiens formål og indhold*

Kalundborg Kommune ønsker med en aktiv tilgang og tæt dialog
med boligselskaberne at sætte retning for udviklingen af den almene boligsektor
i kommunen. Strategien skal danne grundlag for en strategisk fordeling af
kommunale midler til den almene boligsektor. Der er i strategien lagt stor vægt
på helhedsorienteret tænkning og at en bæredygtig almen boligsektor
understøtter Kommunalbestyrelsens vision for kommunens udvikling.

Strategien sætter tre overordnede mål om at:

· Skabe god balance mellem udbud og efterspørgsel

· Understøtte vækst og tiltrækning af flere borgere

· Udvikle levende bymiljøer og højne boligernes kvalitet

For at nå disse mål, er der opstillet fire fokusområder, som
skal i spil forud for alle tildelinger af økonomisk støtte til fx nybyggeri,
renovering eller boligsociale indsatser. De fire fokusområder er:

· Boliger for alle

· Boligernes placering

· Boligernes kvalitet

· Balanceret økonomi

Strategien skal tilgodese de mange forskellige interesser,
der er i den almene boligsektor.

*Om processen*

En styregruppe og en tværfaglig projektgruppe har udarbejdet
forslaget til den nye strategi. Arbejdet kan ses i sammenhæng med Kalundborg
Kommunes bosætningsstrategi og indsatsen for at tiltrække nye borgere og
fastholde de borgere, der allerede er bosiddende i kommunen.

Forslaget til strategi har været drøftet med de af kommunens
faglige enheder, stabe og institutioner, der samarbejder med og har interesser
i den almene boligsektor.

De almene boligselskaber med afdelinger i kommunen har på
møder i juni 2016 og august 2017 bidraget med kommentarer og forslag til
strategiens indhold. Der er i den videre proces lagt op til at sende
strategiforslaget i høring i Ældrerådet, Handicaprådet og Integrationsrådet
samt i de almene boligselskaber.

**Økonomiske konsekvenser**

Ingen

**Økonomiudvalgets møde den 13.
september 2017:**

Anbefales.

**Bilag**

|  |  |
| --- | --- |
| Forslag til Strategi for den almene boligsektor\_version 040917 | 326-2017-251551 |